4. ágúst

4. ágúst er 216. dagur ársins (217. á hlaupári) samkvæmt gregoríska tímatalinu. 149 dagar eru eftir af árinu.

 Atburðir 
 1265 - Orrustan við Evesham: Hinrik 3. Englandskonungur og Játvarður sonur hans unnu sigur á liði uppreisnarmanna undir forystu Simon de Montfort. De Montfort og elsti sonur hans, Henry, féllu báðir.
 1578 - Orrustan við Al Kasr al Kebir: Márar unnu sigur á Portúgölum í Norður-Afríku. Sebastían 1. Portúgalskonungur féll í orrustunni. Aldraður frændi hans, Hinrik kardínáli, tók við ríkjum en afleiðingin varð erfðadeila í Portúgal.
 1704 - Enskar og hollenskar sveitir hertóku Gíbraltar.
 1903 - Giuseppe Melchiorre Sarto varð Píus 10. páfi.
 1907 - Ungmennafélag Íslands var stofnað og var fyrsti formaður þess Jóhannes Jósefsson.
 1914 - Fyrri heimsstyrjöldin: Þýskaland réðist á Belgíu. Í kjölfarið lýsti Bretland yfir stríði við Þýskaland. Bandaríkin lýstu yfir hlutleysi.
 1928 - Ásta Jóhannesdóttir synti frá Viðey til Reykjavíkur. Sundið tók tæpar tvær klukkustundir og er um fjórir kílómetrar.
 1944 - Gestapómenn ruddust inn í fylgsni fjölskyldu Anne Frank í húsi Önnu Frank og handtóku alla sem þar höfðust við.
 1947 - Hæstiréttur Japans var stofnaður.
 1972 - Idi Amin tilkynnti að allir asískir verkamenn með bresk vegabréf yrðu að hverfa frá Úganda innan þriggja mánaða.
 1974 - Italicus-sprengjan: Sprengja sprakk um borð í lest á milli Flórens og Bologna. 12 létust.
 1977 - Orkustofnun Bandaríkjanna var stofnuð.
 1977 - Sprengjumaðurinn frá Gladsaxe sprengdi sína fyrstu sprengju í símaklefa í Kaupmannahöfn.
 1979 - Stokkhólmsmaraþonið var hlaupið í fyrsta skipti.
 1983 - Thomas Sankara varð forseti Efri-Volta.
 1984 - Efri-Volta tók upp nafnið Búrkína Fasó.
 1984 - Sovéski kafbáturinn K-278 Komsomolets setti heimsmet í djúpköfun þegar hann náði 1020 metra dýpi.
 1991 - Skemmtiferðaskipið MTS Oceanos sökk undan strönd Suður-Afríku. Öllum um borð var bjargað.
 1993 - Alríkisdómari dæmdi tvo lögreglumenn frá Los Angeles í þrjátíu mánaða fangelsi fyrir að hafa brotið á réttindum Rodney King.
 1995 - Króatíuher hóf Stormaðgerðina gegn Króatíuserbum í Krajinahéraði.
 1997 - 185.000 bílstjórar hjá United Parcel Service fóru í verkfall.
 1998 - Afríkustríðið mikla hófst í Kongó.
 2006 - Blóðbaðið í Muttur: 17 hjálparstarfsmenn voru myrtir í bænum Muttur á Srí Lanka.
 2007 - Reykingabann tók gildi á almannafæri í Slóveníu.
 2007 - NASA sendi geimfarið Fönix út í geiminn.
 2018 - Forseti Venesúela, Nicolás Maduro, slapp ómeiddur frá tilræði sem gert var með drónum sem báru sprengihleðslur.
 2019 - Sprengingin í Kaíró 2019: Bíll ók á þrjá aðra bíla og olli sprengingu sem kostaði 20 manns lífið.
 2019 - Skotárásin í Dayton 2019: Tíu létust, þar á meðal árásarmaðurinn, og 27 særðust í skotárás í Dayton, Ohio.
 2020 – Að minnsta kosti 135 manns létu lífið í tveimur sprengingum ammóníumnítrats í höfninni í Beirút.
 2021 - Hvítrússneski spretthlauparinn Krystsina Tsimanouskaya fékk pólitískt hæli í Póllandi.
 2022 - Alþýðulýðveldið Kína hóf miklar heræfingar í kringum Taívan sem svar við umdeildri heimsókn Nancy Pelosi, forseta Bandaríkjaþings, þangað tveimur dögum fyrr.

 Fædd 
 1804 - Karl Friedrich Hermann, þýskur fornfræðingur (d. 1855).
 1805 - William Rowan Hamilton, írskur stærðfræðingur (d. 1865).
 1859 - Knut Hamsun, norskur rithöfundur (d. 1952).
 1900 - Elísabet drottningarmóðir (d. 2002).
 1901 - Louis Armstrong, bandarískur jazztónlistarmaður (d. 1971).
 1912 - Raoul Wallenberg, sænskur athafnamaður og erindreki (talinn af 1947).
 1928 - Flóra Kádár, ungversk leikkona (d. 2002).
 1941 - Árni Ragnar Árnason, íslenskur stjórnmálamaður (d. 2004).
 1949 - Magnús Kjartansson, íslenskur myndlistarmaður (d. 2006).
 1952 - Moya Brennan, írsk þjóðlagasöngkona.
 1953 - Ástþór Magnússon, íslenskur athafnamaður.
 1953 - Hiroyuki Usui, japanskur knattspyrnumaður.
 1955 - Steingrímur J. Sigfússon, íslenskur stjórnmálamaður.
 1955 - Billy Bob Thornton, bandarískur leikari.
 1956 - Luigi Negri, ítalskur stjórnmálamaður.
 1958 - Edvaldo Oliveira Chaves, brasilískur knattspyrnumaður.
 1960 - José Luis Rodríguez Zapatero, forsætisráðherra Spánar.
 1961 - Barack Obama, Bandaríkjaforseti.
 1961 - Pumpuang Duangjan, taílensk söngkona (d. 1992).
 1962 - Lori Lightfoot, borgarstjóri Chicago.
 1964 - Sebastian Roché, franskur leikari.
 1981 - Meghan, hertogaynja af Sussex.
 1983 - Fábio Gomes da Silva, brasilískur stangarstökkvari.
 1985 - Antonio Valencia, knattspyrnumaður frá Ekvador.
 1983 - Greta Gerwig, bandarísk leikkona og leikstjóri.
 1985 - Mark Milligan, ástralskur knattspyrnumaður.
 1992 - Dylan og Cole Sprouse, bandarískir leikarar.

 Dáin 
 1060 - Hinrik 1. Frakkakonungur (f. 1008).
 1306 - Venseslás 3., konungur Bæheims (f. 1289).
 1526 - Juan Sebastián Elcano, baskneskur landkönnuður (f. 1476).
 1578 - Sebastían 1., konungur Portúgals (f. 1554).
 1796 - Hannes Finnsson, biskup í Skálholti (f. 1739).
 1816 - Hallgrímur Þorsteinsson, prestur á Hrauni og Steinsstöðum í Öxnadal, faðir Jónasar Hallgrímssonar, drukknaði í Hraunsvatni (f. 1776).
 1828 - Lauritz Knudsen, danskur kaupmaður (f. 1779).
 1875 - H.C. Andersen, danskur rithöfundur (f. 1805).
 1918 - Jónas Jónasson frá Hrafnagili, íslenskur prestur og þjóðfræðasafnari (f. 1856).
 1922 - Enver Pasja, tyrkneskur herforingi (f. 1881).
 1948 - Mileva Marić, serbneskur stærðfræðingur (f. 1875).
 1968 - Þórarinn Kr. Eldjárn, íslenskur bóndi (f. 1886).
 1982 - Bruce Goff, bandarískur arkitekt (f. 1904).
 1986 - Egill Holmboe, norskur nasisti (f. 1896).
 1990 - Norman Malcolm, bandarískur heimspekingur (f. 1911).
 1997 - Jeanne Calment, langlífasta kona heims að talið er (f. 1875).
 2007 - Lee Hazlewood, bandarískur kántrýsöngvari (f. 1929).
 2011 - Naoki Matsuda, japanskur knattspyrnumaður (f. 1977).

Flokkur:Ágúst